ai4bharat/Pralekha huggingface dataset:
وزارت دفاع
74ویں یوم آزادی کی تقریبات بری فوج، بحریہ اور بھارتی فضائیہ کی موسیقی کارکردگیوں سے مزین ہوں گی
نئی دلی، 4جولائی، بری فوج کے بینڈ پہلی مرتبہ ملک بھر میں منعقد ہونے والی تقریبات میں شرکت کے ذریعے اپنے فن کا مظاہرہ کریں گے، یعنی یکم اگست 2020سے شروع ہونے والے پکھواڑے کے دوران اپنی کارکردگی پیش کریں گے۔ یہ کارکردگی اُن کورونا وائرس سورماؤں کے تئیں قوم کے اظہار تشکر کی ایک علامت ہوگی، جنہوں نے ملک میں اپنی زندگیاں خطرے میں ڈال کر بے باکی اور بے خوفی سے اس وبائی مرض کی روک تھام کے کارنامے انجام دیئے ہیں۔ بری فوج کا بینڈ، بحریہ اور پولیس نے پوربندر، حیدرآباد، بنگلورو، رائے پور ، امرتسر، گوہاٹی، الہ آباد اور کولکاتہ میں اب تک اپنے فن کامظاہرہ کیا ہے۔ ملٹری اور پولیس کے بینڈ آج وشاکھاپتنم، ناگپور اور گوالیار میں اپنی کارکردگی کا مظاہرہ کریں گے۔ 7اگست 2020 کو ملٹری بینڈ سرینگر اور کولکاتہ میں اپنے فن کا مظاہرہ کریں گے۔ سہ خدماتی بینڈ دلی میں 3کارکردگیاں پیش کریں گے، جن میں سے ایک –ایک بالترتیب لال قلعہ پر، ایک راج پتھ پر اور ایک انڈیا گیٹ پر، 8، 9اور 12اگست 2020 کو پیش کی جائے گی۔ ملٹری اورپولیس کے بینڈ ممبئی، احمد آباد، شملہ اور الموڑا میں 8اگست 2020 کو اپنی کارکردگی کا مظاہرہ کریں گے۔ چنئی ، نصیرآباد، اے اینڈ سی ، فلیگ پوائنٹ اور ڈانڈی میں 9اگست 2020 کو اور امپھال، بھوپال، جھانسی میں 12اگست 2020 کو اپنی کارکردگی کا مظاہرہ کریں گے۔ اس سلسلے کے تحت فائنل کارکردگی کا مظاہرہ 13اگست 2020 کولکھنؤ، فیض آباد، شیلانگ، مدورئی اور چمپارن میں کیا جائے گا۔
ماحولیات، جنگلات اور موسمیاتی تبدیلی کی وزارت
ملک میں جنگلات کا احاطہ
نئی دہلی:21؍مارچ2022:
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نےآج راجیہ سبھا میں یہ معلومات دی کہ قومی جنگلات پالیسی 1988ء میں ملک کے کل زمینی علاقے کا کم از کم ایک تہائی حصہ جنگل یا درختوں سے بھرا ہونے کا تصور کیا گیا ہے۔ قومی جنگلات پالیسی میں تصور شدہ اہداف کو حاصل کرنے کےلئے مسلسل کوششیں کی جارہی ہیں اور برسوں سے ملک میں جنگلات اور درختوں کی موجودگی مثبت رویہ دکھارہی ہے۔یہ اضافہ شجرکاری ، جنگلات لگانے کی سرگرمیوں ، بہتر تحفظ اور حفاظتی اقدامات ، قدرتی طورپر درختوں کے نکلنے کے سبب ہے۔
انڈیا اسٹیٹ آف فاریسٹ رپورٹ کے مطابق جنگلات کے احاطے کی اس طرح تفسیر کی گئی ہے:’’تمام زمین ، ایک ہیکٹیئر سے زیادہ علاقے میں ملکیت اور قانونی صورتحال کے باوجود 10 فیصد سے زیادہ کے درختوں کی موجودگی کے ساتھ اور اس کی قانونی حیثیت ۔ اس طرح کی زمینوں کے لئے یہ ضروری نہیں ہے کہ اُنہیں جنگل کا علاقہ ریکارڈ کیا جائے، اس میں آرچرڈ، بانس اور تاڑ کے درخت بھی شامل ہیں۔‘‘
فیصلہ 19؍کانفرنسز آف پارٹیز9-کیوٹو پروٹوکول کے مطابق ملک کی صلاحیت اور صلاحیتوں کی بنیاد پر کسی بھی ملک کے ذریعے جنگلات کو اس طرح تعبیر کیا جاسکتا ہے:-
جنگل –جنگل کو بنیادی ڈھانچے کی تشریح اس طرح ہوسکتی ہے
- کراؤن کور فیصد:ٹری کراؤن کوور10 سے 30 فیصد
- اسٹینڈ کا کم از کم علاقہ:0.05 اور ایک ہیکٹیئر کے درمیان کا علاقہ اور
- درختوں کی کم از کم اونچائی:2 سے 5میٹرکی حالت میں بڑا ہونے پر کم از کم اونچائی تک پہنچنے کی صلاحیت
ہندوستان کی جنگلات کی تفسیر کو صرف مذکورہ تین معیارات کی بنیاد پر لیا گیا ہے اور اقوام متحدہ فریم ورک کنوینشن آن کلائمیٹ چینج اور غذا و زراعت تنظیم کے ذریعے ان کی رپورٹنگ اور مواصلت کے لئے بہتر طریقے سے تسلیم کیا گیا ہے۔
قبائیلی امور کی وزارت
ٹرائفیڈ نے قبائلی تجارت کو ڈیجیٹائزیشن کی شکل دینے کیلئے بڑا قدم اٹھایا
نئی دہلی، 25جون، 2020،قبائلی امور کی وزارت کے تحت ٹرائفیڈ تقریبا 50 لاکھ جنگلاتی علاقوں میں قیام کرنے والے قبائلی کنبوں کے بہترین مفادات میں قبائلی تجارت کو فروغ دینے کا فریضہ انجام دیتا ہے اور انہیں ان کی ہنرمندی اور ان کے سازوسامان کے ساتھ اس سے مربوط کرتا ہے۔اس امر کو یقینی بناتا ہے کہ وہ چھوٹی موٹی جنگلاتی پیداوار کی تجارت کے سلسلے میں بہتر فوائد حاصل کر سکیں۔ اسی طریقے سے ہتھ کرگھا اور دستکاری کی اشیا کو بھی بہتر قیتموں پر فروغ کر سکیں۔ این آئی ٹی آئی کے مطالعے کے مطابق اس تجارت کی قدروقیمت یا مالیت سالانہ 2لاکھ کروڑ روپے کے بقدر ہے۔ اس سلسلے میں سرگرمیوں کو بڑھاوا دینے اور سازگار ماحول فراہم کرنے کی غرض سے ٹرائفیڈ نے اپنے طورپر ڈیجیٹائزیشن کو فروغ دینے اور اس کے گاؤوں میں مقیم قبائلی پروڈیوسروں کو قومی اور بین الاقوامی منڈیوں سے مربوط کرنے کے لئے قدم اٹھایا ہے اور اس سلسلے میں ای-پلیٹ فارم فراہم کرایا ہے، جو بین الاقوامی معیارات کے حامل پلیٹ فارم ہیں۔
ڈیجیٹل تغیراتی حکمت عملی کے تحت ایک جدید ویب سائٹ  فراہم کی گئی ہے، قبائلی صناعوں کے لئے ایک ای-مارکٹ پلیس فراہم کرایا گیا ہے تاکہ وہ اپنی مصنوعات براہ راست طور پر فروغ کر سکیں۔ وَن دھن یوجنا سے مربوط ، جنگلاتی علاقوں میں رہائش پذیر افراد کے سلسلے میں تمام تر اطلاعات کو ڈیجیٹائز کیا گیا ہے۔ گاؤں کی ہاٹوں اور گوداموں کے بارے میں بھی بتایا گیا ہے، جن سے یہ افراد مربوط ہیں۔ قبائلی زندگی کے ہر پہلو کو مدنظر رکھتے ہوئے نیز ان کے تجارتی تقاضوں کو بروئے خاطر لاتے ہوئے ٹرائفیڈ نے حکومت اور نجی تجارت کے ذریعے ایم ایف پی کی حصولیابی کو ڈیجیٹائز کرنے کا عمل بھی شروع کیا ہے۔ تاکہ قبائلی افراد کو متعلقہ ادائکیاں بروقت طور پر ہو سکیں۔ توقع کی جاتی ہے کہ یہ سلسلہ اگست کے آخر تک شروع ہو جائے گا۔ ٹرائفیڈ کےمنیجنگ ڈائرکٹر پرویر کرشنا نے کہا ہے کہ اب یہ بات بخوبی طور پر تسلیم کر لی گئی ہے کہ ای-کامرس خردہ تجارت کا مستقبل ہے۔ بڑے پیمانے پر افراد نے بھارت میں آن لائن شاپنگ کا طریقہ کار اختیار کر لیا ہے۔ ٹرائفیڈ نے بھی حکمت عملی کے طور پر ابھرتی ہوئی صورتحال سے خو د کو ہم آہنگ کرنے کی کوشش کی ہے۔
ٹرائفیڈ کا درج ذیل ویب سائٹ : https://trifed.tribal.gov.in/ اداروں سے متعلق تمام تر اطلاعات فراہم کرتا ہے اور قبائلی بہبود کی اسکیموں کے بارے میں بتایا ہے۔ یہ سائٹ ایک پلیٹ فارم ہے، جو ملک بھر میں قبائلی برادریوں کو با اختیار بنانے کے مشن میں شریک ہے اور یہ کام 2طریقے سے انجام دیاجاتا ہے، یعنی دوطرفہ مواصلات اور اطلاعات کے تبادلہ کا طریقہ اپنا کر جی آئی ایس پلیٹ فارم کے سہارے اسے عملی جامہ پہنانے کی کوشش کی جاتی ہے۔
ٹرائفیڈ کی تجارتی شاخ ٹرائبس انڈیا نے ایک ای-کامرس پورٹل https://www.tribesindia.com/لانچ کیا ہے، جو بڑی تعداد میں قبائلی مصنوعات کو آن لائن فراہم کرتا ہے، یعنی ان کی تفصیلات بتا تا ہے۔ ان مصنوعات میں خوبصورت شاہکار اور فنی نمونے مثلا ڈوکرا دھاتی فنی نمونے، خوبصورت برتن، مختلف اقسام کی پنٹگیں، مختلف رنگوں والے، آرامدہ لباس، منفرد نوعیت کے زیورات اور نامیاتی اور فطری غذائیں، کھانے پینے کی اشیا اور مشروبات وغیرہ شامل ہیں۔
۔۔۔۔۔۔۔۔۔۔۔
م ن۔ک ا۔
U- 3527
(Visitor Counter : 159
وزیراعظم کا دفتر
وزیراعظم نے عوامی پدم ایوارڈ یافتہ دلاری دیوی جی کا ان کے تحفہ کے لئے شکریہ ادا کیا
وزیراعظم جناب نریندرمودی نے عوامی پدم ایوارڈ پانے والے دلاری دیوی جی کا ان کی طرف سے تحفہ دیئے جانے پر شکریہ ادا کیا ہے۔
ایک ٹویٹ میں جناب مودی نے کہا :
‘‘ دلاری دیوی جی ان لوگوں میں سے ایک ہیں جنہیں عوامی پدم ایوارڈ سے نوازا گیا، وہ ایک ہنرمند آرٹسٹ ہیں جن کا تعلق بہار کے مدھوبنی سے ہے۔
تقریب کے بعد ایوارڈ یافتگان کے ساتھ ایک غیر رسمی ملاقات کے دوران انہوں نے مجھے اپنے آرٹ کے نمونے پیش کئے، میں اس تحفہ کے لئے ان کا شکر گزار ہوں’’۔
جل شکتی وزارت
نمامی گنگا نے دہلی میں دریائے جمنا کے کنارے ’گھاٹ پر یوگا‘ پروگرام کے ساتھ یوگا کا بین الاقوامی دن منایا
گنگا طاس کے اطراف میں 75 مقامات پر یوگا سیشن کا اہتمام کیا گیا
یہ بات ہندوستان کے لیے باعثِ فخر ہے کہ پوری دنیا یوگا کا بین الاقوامی دن منا رہی ہے: ڈی جی، این ایم سی جی
یوگا کے عالمی دن کے موقع پر نیشنل مشن فار کلین گنگا  نے آج صبح دریائے جمنا کے کنارے بی ایس ایف کیمپ، زیرو پشتہ، سونیا وہار دہلی میں ’گھاٹ پر یوگا‘ کا اہتمام کیا۔ تقریب میں 600 سے زیادہ لوگوں نے حصہ لیا جن میں این جی اوز کے گروپ، دہلی جل بورڈ ، بارڈر سیکورٹی فورس ، گنگا ٹاسک فورس ، گنگا وچار منچ کے رضاکار، طلباء اور بچے شامل رہے۔ یوگا سیشن کا انعقاد وزارت خارجہ میں یوگا ٹیچر یوگنی میناکشی نے کیا۔ یوگا کے اس سال کے بین الاقوامی دن کا موضوع ’واسودھائیوا کٹمبکم کے لیے یوگا‘ ہے جس میں ’ایک زمین، ایک خاندان، ایک مستقبل‘ کی اجتماعی خواہش کو شامل کیا گیا ہے۔
نمامی گنگا پروگرام کے تحت، گنگا طاس كے اطراف میں 75 سے زیادہ مقامات پر یوگا سیشن کا انعقاد کیا گیا۔
یہ سرگرمیاں آزادی کے امرت مہوتسو کے لیے بھی وقف تھیں جس کا مقصد ہندوستان کی آزادی کے 75 سال کا جشن منانا ہے۔
یوگا ماہرین، گنگا پرہاری، گنگا مترا، گنگا دوت، طلباء، ضلع انتظامیہ کے عہدیدار، مقامی لوگوں وغیرہ نے دریائے گنگا اور اس کی معاون ندیوں کے کنارے منعقد یوگا سیشن میں حصہ لیا۔
ان تقریبات کا اہتمام ضلع گنگا کمیٹیوں کے ذریعے کیا گیا تھا، جو این ایم سی جی کی ضلعی سطح کی شاخ ہے۔ گنگا ٹاسک فورس  نے بھی پریاگ راج، وارانسی اور کانپور میں یوگا کا عالمی دن منایا۔ جی ٹی ایف کے اہلکاروں اور مقامی لوگوں نے بھی جی ٹی ایف کے زیر اہتمام یوگا سیشن میں حصہ لیا۔
شرکا کا خیرمقدم کرتے ہوئے این ایم سی جی كے ڈی جی جناب جی اشوک کمار نے کہا کہ وزیر اعظم کے وژن کے مطابق ہندوستانی ثقافت کے اس ورثے کو منانے کے لیے دنیا بھر میں یوگا کا بین الاقوامی دن منایا جا رہا ہے۔ انہوں نے کہا کہ ‘گھاٹ پر یوگا’ نمامی گنگا پہل ہے اور دریائے گنگا اور اس کی معاون ندیوں کے کنارے مختلف مقامات پر بیک وقت کئی یوگا سیشن ہو رہے ہیں۔ پوری دنیا آج یوگا کا عالمی دن منا رہی ہے۔ جناب کمار نے کہا کہ دنیا ہندوستان کے ثقافتی ورثے اور روایات کو تسلیم کر رہی ہے اور یہ پورے ملک کے لیے انتہائی فخر کی بات ہے۔
این ایم سی جی كے ڈی جی نے کہا کہ یوگا اچھی صحت اور امن کے لیے ایک طرز زندگی ہے اور اسے یومیہ مشق كا حصہ بنانا چاہیے۔ اسی كے ساتھ انہوں نے کہا کہ پچھلے سال کی طرح اس سال بھی لاکھوں لوگ گنگا طاس کے کئی مقامات پر گھاٹ پر یوگا كی سرگرمیوں میں حصہ لے رہے ہیں۔
صدر جمہوریہ کا سکریٹریٹ
صدر جمہوریہ نے شہری تفویض خطابات تقریب میں پدم ایوارڈ 2023 پیش کئے
صدر جمہوریہ محترمہ دروپدی مرمو نے آج شام  راشٹرپتی بھون میں منعقدہ دوسری شہری تفویض خطابات تقریب  میں سال 2023 کے لئے 3 پدم وبھوشن، 5 پدم بھوشن اور 47 پدم شری ایوارڈ پیش کئے۔
اس موقع پر موجود معززین میں نائب صدر، وزیر اعظم اور مرکزی وزیر داخلہ شامل تھے۔
تقریب میں ایوارڈ سے نوازے گئے افراد کی فہرست منسلک ہے
سائنس اور ٹیکنالوجی کی وزارت
امریکہ میں صاف توانائی کے ایکشن کے عالمی فورم کی میٹنگ ہندوستان کو اس بات کی پیش کش کاموقع فراہم کرتی ہے کہ وہ دنیا کے سا منے وزیراعظم نریندر مودی کے وژن کو پیش کرے: مرکزی وزیر ڈاکٹر جتیندرسنگھ کا بیان
ایک اعلیٰ سطحی مشترکہ وزارتی سرکاری وفد کے سربراہ کی حیثیت سے ا مریکہ کے 5 روزہ دورے پر روانہ ہونے سے قبل ڈاکٹر جتیندرسنگھ نے میڈیا کو بتایا کہ وہ صاف توانائی ایکشن کے عالمی فورم کی مکمل اورگول میز کانفرنس میں قریبی وابستگیوں کے منتظر ہیں
سائنس وٹکنالوجی کے مرکزی وزیرمملکت ، ارضیافی سائنسز کے وزیرمملکت  ، وزیراعظم کے دفتر میں وزیرمملکت، عملے ، عوامی شکایات ، پنشن، خلا اورایٹمی توانائی کی وزارت میں مملکت ڈاکٹر جتیندر سنگھ نے کہا ہے کہ صاف توانائی ایکشن کے عالمی فورم کی میٹنگ ہندوستان کو ایک موقع فراہم کرنے کی پیش کش کرتاہے تاکہ دنیا کے سا منے وزیراعظم جناب نریند ر مودی کے وژن کوپیش کیا جاسکے ۔
ایک اعلیٰ سطحی مشترکہ وزارتی سرکاری وفد کے سربراہ کی حیثیت سے ا مریکہ کے 5 روزہ دورے پر روانہ ہونے سے قبل ڈاکٹر جتیندرسنگھ نے میڈیا کو بتایا کہ وہ صاف توانائی ایکشن کے عالمی فورم کی مکمل اورگول میز کانفرنس میں قریبی وابستگیوں کے منتظر ہیں۔انہوں نے میڈیا کویہ بھی بتایا کہ یہ فورم مختلف ملکوں کے کم سے کم 30 وزراء، سیکڑوں سی ای اوز اور کاروباری سربراہوں کے علاوہ سائنسدانوں اورماہرین تعلیم سمیت تمام شراکت داروں کوایک ساتھ لائے گا ۔ لہذا یہ صاف توانائی کی تشویش کے تعلق سے تمام امورپر وزیراعظم مودی کی نگرانی میں ہندوستان کی طرف سے ادا کئے گئے سرکردہ رول کا ایک اعتراف بھی ہے ۔
ڈاکٹر جتیندر سنگھ نے یاد دلایا کہ پچھلے مہینےہی وزیر اعظم نریندر مودی کی زیر صدارت مرکزی کابینہ نے، آب و ہوا میں تبدیلی سے متعلق اقوام متحدہ کے فریم ورک کنونشن سے رابطہ کرنے کے لیے ہندوستان کے تازہ ترین قومی سطح پر طے شدہ شراکت داری  کو منظوری دی تھی۔
ہندوستان نے نومبر 2021 میں برطانیہ کے گلاسگو میں منعقدہ اقوام متحدہ کے آب و ہوا میں تبدیلی سے متعلق اقوام متحدہ کے فریم ورک کنونشن  کے فریقین کی کانفرنس  کے 26 ویں اجلاس میں ہندوستان کی آب وہوا سے متعلق کارروائی پانچ امرت  والے عناصردنیا کو پیش کرکےاپنی آب و ہوا سے متعلق کارروائی کو تیز کرنے کا اظہار کیا تھا۔
ڈاکٹر جتیندر سنگھ نے کہا کہ 15 اگست 2021 کو وزیر اعظم مودی نے ہندوستان کے 75 ویں یوم آزادی پر نیشنل ہائیڈروجن مشن کا آغاز کیاتھا۔ انہوں نے کہا کہ اس مشن کا مقصد حکومت کو اپنے آب و ہوا کے اہداف کو پورا کرنے اور ہندوستان کو گرین ہائیڈروجن کا مرکز بنانے میں مدد فراہم کرنا ہے اور اس سے 2030 تک 50 لاکھ ٹن گرین ہائیڈروجن کی پیداوار کے ہدف کو پورا کرنے اور قابل تجدید توانائی کی صلاحیت کی متعلقہ ترقی میں مدد ملے گی۔
ڈاکٹر جتیندر سنگھ نے کہاکہ چونکہ ہندوستان کو نیٹ زیرو کی طرف لے جانے کے لیے کوئی ایک وزارت ذمہ دار نہیں ہے، اس لیے ماحولیات، جنگلات اور موسمیاتی تبدیلی  ، نئی اور قابل تجدید توانائی کی وزارت  ، اور بھاری صنعتوں کی وزارت  کی منوفیکچرنگ اور اسے تیزی سے ا پنا نےپر عمل کرتی ہے  اور اس سمت میں ہندوستان کی کوششوں کے پیچھے بڑی حد تک محرک رہی ہے۔
ڈاکٹر جتیندر سنگھ نے کہا کہ وہ گلوبل کلین انرجی ایکشن فورم خصوصا ملک و بیرون ملک میں صاف روانائی کی ٹکنالوجیوں کے شعبوں میں حالیہ کامیابیوں کی روشنی میں مکمل اور راؤنڈ ٹیبلز میں انتہائی قریبی مصروفیات کے منتظر ہیں۔
وزیراعظم کا دفتر
وزیر اعظم نےسہاس یتی راج کوپیرالمپکس کھیلوں کے بیڈ منٹن مقابلےمیں چاندی کا تمغہ جیتنے کے لئے مبارکباد دی
وزیراعظم جناب نریندر مودی نےٹوکیو میں منعقد پیرالمپکس کھیلوں کے بیڈ منٹن مقابلے میں چاندی کا تمغہ جیتنے کے لئےسہاس یتی راج کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’سروس اور کھیلوں کا شاندار سنگم! ڈی ایم جی بی نگر سہاس یتی راج نے اپنے غیر معمولی کھیل مظاہرے سے پورے ملک کی توجہ اپنی طرف مبذول کرلی ہے۔ بیڈ منٹن میں چاندی کا تمغہ حاصل کرنے کے لئے انہیں مبارکباد۔ مستقبل کی ان کی کاوشوں کے لئے نیک خواہشات‘‘
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی28؍جولائی: ملک گیرٹیکہ کاری مہم کے تحت اب تک 44.61کروڑافراد کو ویکسین کے ٹیکے لگائے گئے ۔
ملک بھرمیں اب تک مجموعی طورپر 30663147 مریض شفایاب ہوچکے ہیں ۔
شفایابیوں کی شرح اس وقت 97.39فیصد ہے ۔
گذشتہ 24گھنٹوں کے دوران 41678مریض شفایاب ہوچکے ہیں ۔
گذشتہ 24گھنٹوں کے دوران ہندوستان میں 43654نئے معاملات درج کئے گئے ۔
اس وقت ہندوستان میں زیرعلاج مریضوں کی مجموعی تعداد 399436ہے ۔
زیرعلاج مریضوں کی تعداد کل مریضوں کی تعداد کا 1.27فیصد ہے ۔
ہفتہ وارمثبت معاملات کی شرح مسلسل 5فیصد سے نیچے رہی جو اس وقت 2.36فیصد ہے ۔
یومیہ مثبت معاملات کی شرح مسلسل 5فیصد سے کم ،جو اس وقت 2.51 فیصد ہے
ٹسٹنگ کی صلاحیت میں زبردست اضافہ کیاگیا –مجموعی طورپر46.09کروڑٹسٹ منعقد کئے گئے ۔
وزیراعظم کا دفتر
وزیراعظم نے جرمن سفارت کے ذریعے ناٹو ناٹو گانے کا جشن منانے کی ستائش کی
وزیراعظم جناب نریندرمودی نے بھارت اور بھوٹان میں جرمن سفیر ڈاکٹر فلپ ایکرمین کی جانب سے ساجھاکیے گئے ویڈیو کی تعریف کی ہے۔ اس ویڈیومیں جرمن سفیر اور سفارت خانے کے ارکان، ناٹو ناٹو گانے کی اوسکار کامیابی کا جشن مناتے ہوئے نظر آرہے ہیں۔ یہ ویڈیو پرانی دلی میں فلمایا گیا ہے۔
اس سے پہلے فروری میں، بھارت میں کوریا کے سفارت خانے نے بھی ایک ویڈیو جاری کیا تھا، جس میں اس گانے کا جشن مناتے ہوئے دکھایا گیا تھا۔
جرمن سفیر کے ٹوئٹ کے جواب میں، وزیراعظم نے ٹوئٹ کیا:
‘‘بھارت کے رنگ اور جلوے- جرمن افراد یقیناً رقص کرسکتے ہیں اور بہت عمدہ رقص کرسکتے ہیں۔’’
کابینہ
پردھان منتری مدرا یوجناکے تحت ششو قرضوں کی فوری ادائیگی پر 12 ماہ کی مدت کے لیے سودمیں 2 فیصد کی تخفیف
قرضوں کی باضابطہ ادائیگی کی ترغیب دی جائے گی
ا س اسکیم سے چھوٹے کاروباریوں کو کووڈ-19 کی وجہ سے پیدا ہونے والی دشواریوں پر قابو پانے میں مدد ملے گی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی ،پردھان منتری مدرا یوجنا  کے تحت حقدار قرض داروں کو تمام ششو قرضوں کے کھاتوں میں 12 مہینے کی مدت کے لیے سود میں 2 فیصد کی تخفیف کی اسکیم کی منظوری دی گئی ہے۔
یہ اسکیم ان قرضوں پر لاگو ہوگی جو مندرجہ ذیل رابطے کے تحت آئیں گے۔ 31 مارچ 2020 کو تصفیہ طلب اور نان پرفارمنگ ایس ایچ زمرے کے تحت نہ ہونے والے ، ریزروبینک آف انڈیا کی ہدایات 31 مارچ 2020 کے تحت اور اسکیم کے آپریشن کی مدت کے دوران۔
سود میں تخفیف ان مہینوں میں قابل ادائیگی ہوگی جن میں کھاتے این پی اے زمرے میں نہیں ہوں گے۔ ان میں وہ مہینے بھی شامل ہیں جن میں کھاتہ دوبارہ سرگرم زمرے میں آجائے۔ اس اسکیم سے ان لوگوں کو ترغیب حاصل ہوگی جو باقاعدہ ادائیگیاں کریں گے۔
اس اسکیم کی اندازاً لاگت تقریباً 1542 کروڑ روپئے ہوگی جو بھارت سرکار فراہم کرے گی۔
پس منظر:
یہ اسکیم ایم ایس ایم ایز سے متعلق اقدامات میں سے ایک پر عمل درآمد کے بارے میں ہے جس کا اعلان آتم نربھر بھارت ابھیان کے تحت کیا گیا ہے۔ پی ایم ایم وائی کے تحت کم قرضوں کو جو 50000 روپئے تک کی آمدنی پیدا کرنے والے ہیں ششو قرضے کہا جاتا ہے۔ پی ایم ایم وائی قرضے دینے ممبر اداروں یعنی شیڈولڈکمرشیل بینکوں، نان بینکنگ، فائنانس کمپنیوں، مائیکرو فائنانشل اداروں کی طرف سے دیئے جاتے ہیں جو مدرا لمیٹڈ سے رجسٹر شدہ ہوتے ہیں۔
موجودہ کووڈ -19 بحران اور اس کے نتیجے میں ہونے والے لاک ڈاؤن سے بہت چھوٹی اور چھوٹی صنعتوں کے کاروبار میں زبردست خلل پڑا ہے جن کا کام ششو مدرا قرضوں کے ذریعے چلتا ہے۔ چھوٹے کاروبار کم منافع پر چلتے ہیں اور موجودہ لاک ڈاؤن کا ان کے پاس آنے والی رقموں پر بہت برا اثر پڑا ہے اور اس طرح وہ اپنے قرضے اتارنے میں پریشانی کا شکار ہوئے ہیں۔ اس سے وہ قرضوں کی ادائیگی میں قاصر رہ سکتے تھے اور نتیجے میں مستقبل میں ادارہ جاتی قرضوں تک ان کی رسائی پر برا اثر پڑ سکتا تھا۔
اکتیس مارچ 2020 تک پی ایم ایم وائی زمرے کے ششو قرضے جن کا تعلق تقریباً 9.37 کروڑ قرضوں کے کھاتوں سے تھا اور جن کے قرضے کی رقم تقریباً 1.62 لاکھ کروڑ تھی، تصفیہ طلب تھے۔
عمل درآمد کی حکمت عملی:
اس اسکیم پر اسمال انڈسٹریز ڈیولپمنٹ بینک آف انڈیا  کے ذریعے عمل درآمد کیا جائے گا اور یہ 12 مہینے کے لیے ہوگی۔
ان قرض خواہوں کے لیے جنھیں ان کے متعلقہ قرض خواہوں نے قرضوں کی ادائیگی کی مہلت دی ہے جس کی اجازت آر بی آئی نے ‘کووڈ-19 ریگولیٹری پیکیج’ کے تحت دی ہے، یہ اسکیم مہلت کی مدت ختم ہونے کے بعد شروع ہوگی اور 12 مہینے تک برقرار رہے گی یعنی یکم ستمبر 2020 سے 31 اگست 2021 تک جاری رہے گی۔ دوسرے قرضداروں کے لیے یہ اسکیم یکم جون 2020 سے شروع ہوکر 31 مئی 2021 تک جاری رہے گی۔
بڑے اثرات:
یہ اسکیم ایسے حالات کی وجہ سے مرتب کی گئی ہے جن کی پہلے کوئی نظیر نہیں ملتی اور اس کا مقصد قرض خواہوں کے مالی بوجھ کو کم کرنا ہے۔ امید ہے کہ یہ اسکیم متعلقہ سیکٹر کو کافی رلیف فراہم کرے گی اور اس طرح چھوٹے کاروباری رقمیں نہ ہونے کی وجہ سے اپنے ملازمین کو الگ کیے بغیر اپنا کام کاج جاری رکھ سکیں گے۔
بحران کے اس دور میں چھوٹی کاروباریوں کو اپنا کام کاج جاری رکھنے میں مدد دے کر امید ہے کہ اس اسکیم کا معیشت پر مثبت اثر پڑے گا اور کاروبار کے احیا میں مدد ملے گی جس سے یقینا مستقبل میں روزگارکے مواقع پیدا ہوں گے۔
نائب صدر جمہوریہ ہند کا سکریٹریٹ
نائب صدر جمہوریہ نے سابق صدر جمہوریہ جناب رام ناتھ کووند کو ان کے جنم دن پر مبارکباد دی
نائب صدر جمہوریہ جناب جگدیپ دھنکھڑ نے آج سابق صدر جمہوریہ ہندجناب رام ناتھ کووند کو ان کے جنم دن کی مبارکباد پیش کی ہے۔
نائب صدر نےایک سوشل میڈیا  پوسٹ میں کہا:
’’ سابق صدر جمہوریہ ہند جناب رام ناتھ کووند کو ان کے جنم دن پر دل کی گہرائیوں سے مبارکباد! وہ اعلیٰ ظرفی، دانشمندی اور بردباری کی علامت ہیں، ان کی قیادت میں ہمارے ملک کو بہت فائدہ پہنچا ہے۔ دعاگو ہوں کہ انھیں طویل عمر اور صحت مند زندگی عطا ہو۔
صدر جمہوریہ کا سکریٹریٹ
صدر جمہوریۂ ہند نے کوئمبٹور کے اِشا یوگا سینٹر میں مہا شیو راتری تقریبات میں شرکت کی
نئی دہلی،04 مارچ / صدر جمہوریۂ ہند جناب رام ناتھ کووند نے تمل ناڈو کے کوئمبٹور کے اِشا یوگا سینٹر میں منعقدہ مہا شیو راتری تقریبات میں بحیثیت مہمانِ خصوصی شرکت کی ۔ اس موقع پر تقریر کرتے ہوئے صدر جمہوریہ نے کہا کہ یہ تقریب مہا شیو راتری کے تجربات اور آشرواد حاصل کرنے کا موقع ہے ۔ انہوں نے سد گرو جگی واسودیو اور اِشا فاؤنڈیشن پر خوشی کا اظہار کیا کیونکہ ان کے ذریعے نو جوانوں کو ہندوستان کی قدیم روحانیت اور قدروں تک رسائی حاصل ہوتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1391
(Visitor Counter : 12
خواتین اور بچوں کی ترقیات کی وزارت
کام کاج کی جگہوں پر خواتین کی جنسی ہراسانی
نئی دہلی، 05 فروری 2021: منظم یا غیر منظم شعبے میں کام کرنے والی خواتین کے لئے کام کاج کا محفوظ ماحول فراہم کرانے کے مقصد سے حکومت ہند نے ’کام کاج کی جگہ پر خواتین کی جنسی ہراسانی  ایکٹ، 2013‘  نافذ کیا۔ یہ ایکٹ کام کاج کی جگہ پر جنسی ہراسانی کے تعلق سے شکایات حاصل کرنے کے لئے داخلی کمیٹی / مقامی کمیاٹیاں  قائم کرنے کو لازمی قرار دیتا ہے۔
وزارت برائے خواتین و اطفال کی ترقی نے ایس ایچ ایکٹ کے مؤثر نفاذ/بیداری کے لئے ایک تربیتی ماڈیول اور ایک ہینڈ بک تیار کی ہے۔ اس کے علاوہ، حکومت ایکٹ کے مؤثر نفاذ کو یقینی بنانے کی غرض سے تمام ریاستی حکومتوں/ مرکز کے زیر انتظام علاقوں کی انتظامیہ، وزارتوں/ حکومت ہند کے محکموں اور کاروباری اداروں / چیمبروں کو وقتاً فوقتاً ایڈوازئری جاری کرتی ہے۔ اس کے علاوہ، کام کاج کی جگہ پر خواتین کی جنسی ہراسانی کے تعلق سے شکایات درج کرانے کے لئے، جنسی ہراسانی الیکٹرانک۔باکس  کے نام سے ایک آن لائن شکایتی انتظام کاری نظام تشکیل دیا گیا ہے۔حکومت ہند کے پرسنل اور تربیتی محکمہ نے بھی تمام مرکزی وزارتوں / محکموں کو معینہ مدت کے اندر پوچھ تاچھ مکمل کرنے اور ایس ایچ ایکٹ کے تحت درج کیے گئے / نمٹائے گئے معاملات کی تعداد سے متعلق معلومات اپنی سالانہ رپورٹ میں شامل کرنے کے لئے ایڈوائزری جاری کی ہے۔
اس کے علاوہ، کارپوریٹ امور کی وزارت نے ایس ایچ ایکٹ کے تحت آئی سی کے آئین سے متعلق شرائط کی تعمیل کے بارے میں بورڈ آف ڈائرکٹرس کی رپورٹ میں ایک اسٹیمٹنٹ کی لازمی طور پر شمولیت کے لئے کمپنیز  قواعد، 2014 میں ترمیم کی ہے۔
عصمت دری کے معاملات میں فیصلہ کرنے میں مدد کرنے کے لئے ملک بھر میں 1023 فاسٹ ٹریک خصوصی عدالتوں  کا قیام ، اور پوسکو کے تحت سنوائی کے لئے زیرالتوا دیگر جرائم کے سلسلے میں ریاستوں / مرکز کے زیر انتظام علاقوں کی مدد کے لئے ایک اسکیم کا جائزہ لیا گیا ہے۔
خواتین و اطفال کی ترقی کی وزیر، محترمہ اسمرتی زبین ایرانی نے یہ معلومات آج لو ک سبھا میں ایک تحریری جواب کے تحت فراہم کی۔
کامرس اور صنعت کی وزارتہ
پیوش گوئل نے کثیر جہتی کے نظریات کی حفاظت کرنے اور اسے فروغ دینے کی بھرپور کوششوں پر زور دیا
وزیر موصوف نے وزارتی سطح کے لیے خاص طور سے تجارت و سرمایہ کاری سے متعلق ایجنڈے اور ترجیحات پر، اتفاق رائے پر مبنی نتائج کی دستاویز پر زور دیا
گوئل نے جی 20 سے اپیل کی کہ وہ کووڈ-19 کی تشخیص اور علاج میں ٹرپس کی چھوٹ کو آگے بڑھانے پر مثبت اور بروقت بات چیت کا عہدکرے
وزارتی میٹنگ میں ماہی پروری پر بات چیت اور عوامی حصص داری اور ای-کامرس کی قانونی مہلت کے مستقل حل پر فوری توجہ دینے کی ضرورت ہے:پیوش گوئل
گوئل نے جغرافیائی و سیاسی اور وبائی مرض کی وجہ سے پیدا ہونے والی رکاوٹوں کے درمیان لچکدار عالمی سپلائی چین کو مضبوط کرنے کے لیے اجتماعی حل تلاش کرنے پر زور دیا
وزیر موصوف نے وزیر اعظم مودی کی ماحولیات سے متعلق طرز زندگی  پر مبنی صحت مند اور پائیدار طرز زندگی کو فروغ دینے کی اپیل کی
تجارت اور صنعت کے وزیر پیوش گوئل نے کثیرجہتی کی حفاظت کرنے اور اسے فروغ دینے کی بھرپور کوششوں پر زور دیا۔ وہ انڈونیشیا کے بالی میں جاری، جی 20 تجارت، سرمایہ کاری اور صنعت کے وزارتی اجلاس میں اپنا افتتاحی بیان دے رہے تھے۔
انہوں نے اپنے خدشہ کا اظہار کرتے ہوئے کہا کہ اگر کثیرجہتی کو نقصان پہنچایا گیا تو دنیا کے پاس مذاکرات اور سفارت کاری کو فروغ دینے کے لیے بہت سے فورمز نہیں بچیں گے اور اس طرح آزاد تجارت کو نقصان پہنچے گا۔
وزیر موصوف نے کہا کہ ہندوستان ایک منصفانہ، شفاف اور اصولوں پر مبنی کثیر جہتی تجارتی نظام کے لیے تمام اقوام کے اجتماعی عزم کی عکاسی کرتے ہوئے اتفاق رائے پر مبنی نتیجہ حاصل کرنے کی کوششوں میں انڈونیشیا کے ساتھ مضبوطی سے کھڑا ہے۔
اس بات پر زور دیتے ہوئے کہ کثیرجہتی کو ہندوستان عالمی تجارت کو منظم کرنے اور سہولت فراہم کرنے کی بنیاد مانتا ہے، وزیر موصوف نے ڈبلیو ٹی او ایم سی 12 کے نتائج کا خیر مقدم کیا۔ انہوں نے جی 20 پر زور دیا کہ وہ ایم سی 12 کے ذریعہ لازمی طور پر اہم شعبوں پر مثبت اور بروقت بات چیت کے لیے خود کو پابند کرے جس میں ڈبلیو ٹی او میں اصلاحات اور ٹرپس کی چھوٹ میں توسیع بھی شامل ہے، تاکہ 6 ماہ کی مقررہ مدت کے اندر کووڈ-19 کی تشخیص اور علاج کی تیاری اور فراہمی کا احاطہ کیا جاسکے۔ انہوں نے ممبران سے یہ بھی کہا کہ ہمارے ماہی گیری سے متعلق مذاکرات اور عوامی حصص داری، ای کامرس کی قانونی مہلت کے مستقل حل وغیرہ پر فوری توجہ دینے اور فیصلے لینے کی ضرورت ہے۔
وزیر موصوف نے کہا کہ وبائی مرض اور دیگر حالیہ جغرافیائی و سیاسی پیش رفتوں کے تناظر میں، دنیا نے سپلائی چین میں رکاوٹیں دیکھی ہیں۔ انہوں نے کہا کہ ان چیلنجوں سے نمٹنے کی فوری ضرورت ہے۔
ماحولیاتی تبدیلی پر گہری تشویش کا اظہار کرتے ہوئے انہوں نے تحفظ اور اعتدال کی روایات اور اقدار پر مبنی صحت مند اور پائیدار طرز زندگی کو فروغ دینے پر زور دیا۔ اس سلسلے میں، انہوں نے کہا کہ وزیر اعظم جناب نریندر مودی کے ذریعے تجویز کردہ ’لائف‘ اپروچ، یعنی ’ماحولیات سے متعلق طرز زندگی‘ پائیدار طرز زندگی کو فروغ دینے اور ماحولیاتی پائیداری کو بڑھانے کا ایک مؤثر ذریعہ ثابت ہو سکتا ہے۔
انہوں نے تمام ممبران سے اپیل کی کہ وہ انتہائی لچک کا مظاہرہ کریں اور جون میں منعقد ڈبلیو ٹی او ایم سی 12 کے تجربے سے استفادہ کریں جہاں یکساں اور منصفانہ تجارت کو فروغ دینے کے لیے اہم پیش رفت ہوئی تھی۔
ہندوستان کے موقف کو بڑی حمایت حاصل ہوئی اور کئی اراکین نے نتائج دیکھنے کی خواہش کا اظہار کیا، اور ہندوستان کی تجویز سے اتفاق کیا۔
وزارتِ تعلیم
اسکول نصاب میں حقیقی کہانیوں کی شمولیت
نئی دہلی13دسمبر؍2021
تعلیم کی وزیر مملکت محترمہ اَنّ پورنا دیوی نے لوک سبھا میں آج ایک تحریری جواب میں بتایا کہ تعلیمی تحقیق و تربیت کی قومی کونسل نے اَپر پرائمری سے سینئر سیکنڈری درجے تک سماجی علوم اور تاریخ کے موضوعات کی اپنی کتابوں میں، اُن مجاہدین آزادی کو وافر جگہ فراہم کی ہے، جنہوں نے بھارت کی جدوجہدآزادی میں حصہ لیا تھا۔اِن کتابوں میں جدوجہد آزادی کے جانبازوں کی بہت سی کہانیوں کا ذکر کیا گیا ہے۔